
РЕПУБЛИКА БЪЛГАРИЯ

РАЙОНЕН СЪД - КОЗЛОДУЙ


П Р О Т О К О Л

от проведен конкурс за длъжността „главен счетоводител” в Районен съд - Козлодуй
Днес, 17.08.2026 год., на основание чл.95 от КТ  и чл.139 от ПАС комисия, назначена със Заповед № 59/03.08.2026г. на административният ръководител – председател на Районен съд - Козлодуй, в състав:
ПРЕДСЕДАТЕЛ: Адриана Георгиева Добрева – съдия в Районен съд - Козлодуй

ЧЛЕНОВЕ:  Цветелина Тодорова Цекова – гл.счетоводител в Окръжен съд - Враца

          Петър Крумов Спиридонов – гл.счетоводител в Районен съд - Враца

проведе на 17.08.2026г. втори и трети етап от конкурса за заемане на длъжността „Главен счетоводител” в Районен съд - Козлодуй – писмен тест и събеседване, с допуснатите кандидати. До участие в конкурса са допуснати всички подали заявление за участие кандидати.


На обявената дата и час, /17.08.2026г. – 13.00 часа/, съдия Адриана Добрева – председател на комисията направи проверка на личните данни на явилите се кандидати.

Явиха се следните кандидати :

1. Людмила Пламенова Ташева

2. Даниела Георгиева Лазарова
3. Миглена Цветанова Кръстева
4. Ирина Михова Стойчева
Председателят на комисията запозна кандидатите с регламента на провеждане на конкурса през днешния ден.

1.При провеждане на писмения тест кандидатите бяха в заседателна зала № 2. Теста се състоеше от 20 въпроса, свързани с професионалната им подготовка и познаване на нормативната и счетоводна уредба на съда (Закона за счетоводството; Международни и национални счетоводни стандарти; Кодекса на труда; Кодекса на социално осигуряване; Данъчно-осигурителен процесуален кодекс; Правилник за администрацията в съдилищата, Етичен кодекс на съдебните служители). В горният десен ъгъл на теста бе поставен печат на съда и подписа на председателя на комисията. Кандидатите  собственоръчно записаха в горната част на теста трите си имена, а в долната част на теста записаха дата и се подписаха. Времето за решаване на теста бе 40 астрономически минути, с начало 13:15 часа и край 13.55 часа. 
Теста се оценяваше като се поставяха брой точки. Работите бяха проверени от комисията, като броя на точките се записваха върху самия тест. Всеки кандидат получи по 1 точка за всеки верен отговор на теста от цялата комисия. Възможният максимален брой точки от теста е 20. Крайната оценка от теста на всеки кандидат представлява сбор от получените точки за поставените верни отговори при решаване на теста.

При получени 0 точки се оценява по шестобалната система с оценка „Слаб 2“. При получени от 1 до 5 точки се оценява по шестобалната система с оценка „Среден 3“. При получени от 6 до 8 точки се оценява по шестобалната система с оценка „Добър 3,5“.При получени от 9 до 10 точки се оценява по шестобалната система с оценка „Добър 4“.При получени от 11 до 13 точки се оценява по шестобалната система с оценка „Много добър 4,5. При получени от 14 до 15 точки се оценява по шестобалната система с оценка „Много добър 5“.При получени от 16 до 18 точки се оценява по шестобалната система с оценка „Отличен 5,5 “.При получени от 19 до 20 точки се оценява по шестобалната система с оценка „Отличен 6 “
До трети етап на конкурса се допускат само тези кандидати, които са получили  на писмения тест оценка най-малко „Много добър 4.50“.

След приключване на проверката на писмените тестове, комисията оцени работата на кандидатите, както следва:

1. Людмила Пламенова Ташева - 10 точки с оценка „Добър 4“;

2. Даниела Георгиева Лазарова - 6 точки с оценка „Добър 3,5“

3. Миглена Цветанова Кръстева - 13 точки с оценка „Много добър 4,5“

4. Ирина Михова Стойчева - 14 точки с оценка „Много добър 5“
В 14:20 часа председателя на комисията запозна кандидатите с резултатите от проведения втори етап на конкурса, като съгласно регламента на провеждане на конкурса до трети етап – събеседване бяха допуснати двама кандидати.

2.Събеседване. 
С кандидатите се проведе събеседване под формата на разговор, като им се задаваха последователно общо 15 въпроса от членовете на комисията. 

Оценяването на кандидатите се извърши по шестобалната система, като крайната оценка представлява средноаритметично число от поставените оценки от членовете на комисията.

Събеседването започна в 14.30 часа и приключи в 15.00 часа. На предварително подготвените 15 въпроса на комисията кандидатите отговориха.
След приключване на третия етап от провеждане на конкурса за длъжността „главен
счетоводител” в Районен съд - Козлодуй, комисията даде следната оценка на кандидатите от събеседването:

1. Миглена Цветанова Кръстева – „Отличен 6“;
2. Ирина Михова Стойчева – „Отличен 6“;
Крайната оценка от конкурса, съгласно предварително обявения регламент се формира като средноаритметична стойност на неговите оценки от втория (писмения тест) и от третия (събеседването) етап.

	№

по

ред
	кандидат
	Писмен тест
	Събеседване
	Крайна оценка  

	1
	Миглена Цветанова Кръстева
	4,5
	6
	5,25

	2
	Ирина Михова Стойчева
	5
	6
	5,5


Въз основа на получените резултати от проведения конкурс и съгласно чл.144 от Правилника на администрацията в съдилищата, Комисията 

Р   Е   Ш   И:


Обявява кандидата получил най-висока оценка на конкурса - Ирина Михова Стойчева за успешно издържал конкурса за заемане на 1 (една) щатна бройка за длъжността „главен счетоводител“ в Районен съд - Козлодуй.
На второ място класира кандидата Миглена Цветанова Кръстева.


Протоколите от всички етапи на проведения конкурс за длъжността „главен счетоводител” и документите на кандидата да се представят на административния ръководител - председателя на съда в 3-дневен срок от приключване на конкурса.
Протоколът с крайното класиране от конкурса да се постави на информационното табло в съда и се публикува на сайта на Районен съд - Козлодуй.



К О Н К У Р С Н А    К О М И С И Я







ПРЕДСЕДАТЕЛ: 







       
      /Адриана Добрева/







ЧЛЕНОВЕ :    1. 








      /Цветелина Цекова/

                                                                                                 2. 








       
      /Петър Спиридонов/

гр.Козлодуй, ул.”Кирил и Методий” № 5

тел: 0973/80373; факс: 0973/89688, email: rskozlodui@abv.bg

